
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 752 

27 Αυγούστου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙ ΚΕΣ ΑΠΟΦΑΣΕΙΣ ΚΑ Ι ΕΓΚΡΙΣΕΙΣ 


Τροποποίηση της 70004/4009/30.5.85 απόφασης 
“περί καθορισμού συνθέσεως πληρωμάτων Ε/Γ 

και Ε/Γ-Ο/Γ πλοίων γραμμής Αργοσαρωνικού. 1 

Κύρωση Συλλογικής Συμβάσεως Εργασίας Πληρω¬ 
μάτων Επιβατηγών Τουριστικών Θαλαμηγών 

Σκαφών Ν. 438/1976 . 2 

Έγκριση της 198/24.6.96 Πράξης ΔΣ/ΟΛΠ με την 
οποία παραχωρείται το δικαίωμα χρήσης με 
απευθείας συμφωνία δέκα πέντε 15 σιδηρόίστών 

στο Δήμο Σούδας Νομού Χανίων. 3 

Συμπλήρωση της 70004/7043/5.11.80 απόφασης 
“περί καθορισμού συνθέσεως πληρωμάτων επι¬ 


βατηγών - οχηματαγωγών (Ε/Γ-Ο/Γ) δρομολογη¬ 
μένων μεταξύ λιμένων κειμένων εντός του αυτού 
ή δύο συνεχομένων κόλπων ή σε παρακείμενες 
σ’ αυτούς ακτές". 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 342227/43/96/17.7.96 
απόφαση Υπουργού Εμπορικής Ναυτιλίας. 5 


ΥΠΟΥΡΓΙΚ ΕΣ ΑΠΟΦΑΣΕΙΣ ΚΑ Ι ΕΓΚΡΙΣΕΙΣ 

Αοιθ.Μ.2311..4/222/96 (1) 

Τροποποίηοτη της 70004/4009/30.5.85α πόφασης “περί 
καθορισμού συνθέσεως πληρωμάτων Ε/Γ και Ε/Γ-Ο/Γ 
πλοίων γραμμής Αργοσαρωνικού". 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 87 παρ. 2του Ν.Δ. 187/1973 
“περί Κωδικός Δημοσίου Ναυτικού Δικαίου (ΦΕΚ 
261Α/73). 

2. Τις ειδικές συνθήκες ασφαλείας των επιβατηγών και 
επιβατηγών - οχηματαγωγών πλοίων που εκτελούν δρο¬ 
μολόγια μεταφοράς επιβατών μεταξύ Πειραιώς και λιμέ¬ 
νων Αργοσαρωνικού, ως και τις συνθήκες διεξαγωγής 
της εσωτερικής υπηρεσίας αυτών. 


3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού. 

4. Την αριθμ. 70004/4009/30.5.1985 απόφαση ΥΕΝ/ 
ΔΝΕΡ 1., αποφασίζουμε: 

Τροποποιούμε την αριθμ. 70004/4009/30.5.1985 από¬ 
φασή μας ως ακολούθως: 

Α’ ΑΠΟ ΠΕΙΡΑΙΑ ΜΕΧΡΙ ΠΟΡΟ 

1. ΠΡΟΣΩΠΙΚΟ ΚΑΤΑΣΤΡΩΜΑΤΟΣ 

Μέχρι50 κόρους ολικής χωρητικότητας: Κυβερνήτης Γ 
ένας (1), Ναύκληρος ένας (1), Ναύτης ένας (1). Σύνολο 
τρεις (3). Από 50-100 κ,ο.χ.: Κυβερνήτης Β’ ένας (1), Ναύ¬ 
κληρος ένας (1), Ναύτες δύο (2). Σύνολο τέσσερεις (4). 

2. ΠΡΟΣΩΠΙΚΟ ΜΗΧΑΝΗΣ 

Συνολική ιπποδύναμη μηχανής μέχρι 750 ΒΗΡ: 
Μηχ/γός Α’ ένας (1). 

Σύνολο ένας (1). 

Συνολική ιπποδύναμη μηχανής 751 - 1100 ΒΗΡ: Μηχα¬ 
νικός Γ’ ένας (1) Μηχ/γός Β’ ένας (1). Σύνολο δύο (2). 

Τα εδάφια β’ και γ’ των παρατηρήσεων της παραγρά¬ 
φου 2 (Προσωπικό Μηχανής) καταργούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί για εκτέλεση. 

Πειραιάς, 30 Ιουλίου 1996 

ο ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 
-♦- 

Αοίθ. 2324 (2) 

Κύρωση Συλλογικής Συμβάσεως Εργασίας Πληρωμάτων 
Επιβατηγών Τουριστικών Θαλαμηγών Σκαφών Ν. 
438/1976. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 1 παράγραφος 1 και 5 του 
Α.Ν. 3276/44 “περί Συλλογικών Συμβάσεων εν τη ναυτική 
εργασία", όπως έχει τροποποιηθεί και ισχύει σήμερα. 

2. Το αριθμ. 305/9-7-96 έγγραφο της Ενώσεως Πλοιο¬ 
κτητών Ελληνικών Σκαφών Τουρισμού (ΕΠΕΣΤ) με το ο¬ 
ποίο υποβλήθηκε για κύρωση η από 8-7-96 Συλλογική 
Σύμβαση Εργασίας πληρωμάτων Επιβατηγών Τουριστι¬ 
κών Θαλαμηγών Σκαφών Νόμου 438/1976. 

3. Το Απόσπασμα εκ του 479/27-6-96 Πρακτικού του 
Διοικητικού Συμβουλίου της Ενώσεως Πλοιοκτητών 
Ελληνικών Σκαφών Τουρισμού, 

4. Το Απόσπασμα εκ του 96/28-6-96 Πρακτικού του 
Διοικητικού Συμβουλίου της Πανελληνίου Ενώσεως Αξιω¬ 
ματικών και Κατωτέρων Πληρωμάτων Επαγγελματικών 
και Ιδιωτικών Θαλαμηγών Σκαφών (Π.ΕΑΚ.Π.Ε.Ι.Θ.Σ.) 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού προ¬ 
ϋπολογισμού αποφασίζουμε; 

1. Την κύρωση της Συλλογικής Συμβάσεως Εργασίας 
Πληρωμάτων Επιβατηγών Τουριστικών Θαλαμηγών 
Σκαφών Ν. 438/76, το κείμενο της οποίας υπογράφηκε 
στις 8-7-96 από τους νομίμους εκπροσώπους. 

(α) της Ενώσεως Πλοιοκτητών Ελληνικών Σκαφών 
Τουριστικών (ΕΠΕΣΤ) και 

(β) της Πανελληνίου Ενώσεως Αξιωματικών και Κατωτέ¬ 
ρων Πληρωμάτων Επαγγελματικών και Ιδιωτικών 
Θαλημηγών Σκαφών (Π.ΕΑΚ.Π.Ε.Ι.Θ.Σ.), εκτός από το 
άρθρο 19 το οποίο αντίκειται στο Σύνταγμα και τους Νό¬ 
μους όσον αφορά στην ελευθερία στην πρόσβαση στην 
εργασία, το άρθρο 31 το αντικείμενο του οποίου ρυθμίζε¬ 
ται από το άρθρο 23 παρ. 5του Ν. 2390/96 (ΦΕΚ’ 54 Α/21- 
3-96) το άρθρο 32 παρ. 4 και το άρθρο 33 το οποίο προ¬ 
βλέπει οικονομική ενίσχυση συγκεκριμένου σωματείου 
εργαζομένων από εργοδοτικό σωματείο, επειδή είναι α¬ 
ντίθετο με την ισχύουσα νομοθεσία. 

2. Η ισχύς της Συλλογικής Συμβάσεως η οποία κυρώνε¬ 
ται με την Απόφαση αυτή αρχίζει από 1-1-1996 και λήγει 
στις 31-12-1996. 

Η παρούσα με το κείμενο της κυρούμενης Συλλογικής 
Συμβάσεως να δημοσιευθούν στην Εφημερίδα της Κυ- 
βερνήσεως, 

Πειραιάς, 1 Αυγούστου 1996 

ο ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 
-♦- 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Πληρωμάτων Επιβατηγών Τουριστικών Σκαφών 
Ν. 438/76 

Εν Πειραιείσήμεροντην 8 Ιουλίου 1996 μεταξύ αφενός, 
του εν Πειραιεί εδρεύοντας ανεγνωρισμένου Σωματείου 
υπό την επωνυμία ΕΝΩΣΗ ΠΛΟΙΟΚΤΗΤΩΝ ΕΛΛΗΝΙΚΩΝ 
ΣΚΑΦΩΝ ΤΟΥΡΙΣΜΟΥ (ΕΠΕΣΤ) νομίμως εκπροσωπουμέ- 
νου υπό των Τριαταφύλλου Βενετοπούλου Α’ Αντιπροέ¬ 
δρου και Διονυσίου Μιχόπουλου Γεν. Γραμματέα, δυνά¬ 
μει του από 27 Ιουλίου 1996 υπ. αριθ. 479 πρακτικού του 
Δ,Σ. του Σωματείου τούτου, και αφετέρου της εν Πειραιεί 
εδρευούσης ανεγνωρισμένης Επαγγελματικής Ένωσης 
με την επωνυμίαν ΠΑΝ ΕΛΛΗ Ν ΙΟΣ ΕΝΩΣΙΣ ΑΞΙΩΜΑΤΙΚΩΝ 
ΚΑΙ ΚΑΤΩΤΕΡΩΝ ΠΛΗΡΩΜΑΤΩΝ ΕΠΑΓΓΕΛΜΑΤΙΚΩΝ ΚΑΙ 
ΙΔΙΩΤΙΚΩΝ ΘΑΛΑΜΗΓΩΝ ΣΚΑΦΩΝ (ΠΕΑΚΠΕΙΘΣ) νομί¬ 
μως εκπροσωπουμένης υπό των Δημητρίου Ζερβάκη 
Προέδρου και Ιωάννου Στουπάκη Ταμία συμφωνείται και 
υπογράφεται η παρούσα Συλλογική Σύμβαση Εργασίας 
που αφορά τους όρους εργασίας και αμοιβής των πλη¬ 
ρωμάτων που εργάζονται στα Επαγγελματικά Τουριστικά 
Πλοίατου Ν. 438/76. 


ΚΕΦΑΛΑΙΟ Α 
Άρθρο 1 

Γενικά περί Μισθολογίου 

1. Η παρούσα Συλλογική Σύμβαση ισχύει επι των: 

Επιβατηγών Επαγγελματικών Τουριστικών Σκαφών τα 

οποία εκτελούν Τουριστικούς πλόες εντός της Ελλάδος 
και του Μεσογειακού χώρου των σκαφών των μελών της 
ΕΠΕΣΤ του Νόμου 438/76. 

2. Το μισθολόγιο ως και οι πάσης φύσης αποδοχές των 
επι των ανωτέρω τουριστικών σκαφών εργαζομένων ναυ¬ 
τικών καθορίζεται σε δραχμές. 

3. Οι πάσης φύσης καταβολές προς τους ναυτικούς θα 
καλύπτονται εκ μέρους της Εφοπλιστικής Επιχειρήσεως 
δια αντίστοιχου βεβαιώσεως εκχωρήσεως ισόποσου συ¬ 
ναλλάγματος. 

Άρθρο 2 

Μισθολόγιον 
Μισθός Ενεργείας 

Ο μηνιαίος βασικός μισθός των ναυτικών των υπηρε- 
τούντων επίτωνπιο πάνω πλοίων ορίζεται ως ακολούθως: 


Ναυτολογούμενος ως 

10-100 κοχ 

100,1 -300 κοχ 

300,1 και άνω 

Πλοίαρχος 

170.277 

170.277 

193.579 

Κυβερνήτης 

120.569 

137.621 

137.621 

Υποπλοίαρχος 

- 

146.801 

146.801 

Ανθυποπλοίαρχος 

- 

123.963 

123.963 

Ναύκληρος 

- 

102.313 

119.368 

Ναύτης 

88.969 

96.086 

103.148 

Ναυτόπαις 

83.631 

83.631 

83.631 

Μηχανικός Α 

169.633 

169.633 

192.298 

Μηχανικός Β 

146.801 

146.801 

146.801 

Μηχανικός Γ 

136.425 

136.429 

136.429 

Μηχανοδηγός 

119.368 

127.049 

127.049 

Χειριστής 

88.969 

88.969 

88.969 

Μαθ. Μηχανής 

83.631 

83.631 

83.631 

Θαλαμηπόλος 

91.417 

101.721 

101.721 

Βοηθ. Θαλαμηπόλου 

83.631 

83.631 

83.631 

Μάγειρας 

102.313 

119.367 

119.367 

Βοηθός Μάγειρα 

83.631 

83.631 

83.631 

Καμαριέρα 

83.631 

83.631 

83.631 

Διπλ. Θαμαληπόλος 

132.336 

132.336 

156.087 

Διπλ. Μάγειρας 

132.336 

132.336 

156.087 


Άρθρο 3 
Αντίτιμο τροφής 

Το ημερήσιο αντίτιμο τροφής του ναυτικού παντός 
βαθμού και ειδικότητας, και εφόσον δεν παρέχεται, ορί¬ 
ζεται σε δραχμές (2.200) δύο χιλιάδες διακόσιες δραχ¬ 
μές ημερησίως. 

Άρθρο 4 

ί^ισθός ασθενείας-θέσεις νοσηλείας 

1. Ο μισθός ασθενείας για την περίθαλψη του ναυτικού 
εντός Νοσοκομείου ή Κλινικής, καθορίζεται σε ποσοστό 
ενενήκβντα επι τοις εκατό 90% του εις το άρθρο 2 της πα- 
ρούσης μισθού ενεργείας, ήτοι του μισθού της Συλλο¬ 
γικής Σύμβασης Εργασίας. 

2,0 μισθός ασθενείας για την περίπτωση νοσηλείας του 
ναυτικού εκτός Νοσοκομείου ή Κλινικής στην ξηρά καθο- 

ρίζεται σε ποσοστό ενενήκοντά πέντε τοις εκατό 95% του 
εις το άρθρο 2 της παρούσης, μισθού ενεργείας της 
Συλλογικής Σύμβασης και με το αντίτιμο τροφής του εις 
το άρθρο 3 της παρούσης. 

3. Οι αξιωματικοί και τα κατώτερα πληρώματα δικαιού¬ 
νται νοσηλείας εις Νοσοκομεία ή Κλινικές αντίστοιχα των 
υπό του ΝΑΤ -ΟΙΚΟΥ ΝΑΥΤΟΥ προσφερομένων σε περί¬ 
πτωση τέτοιας νοσηλείας. 

Άρθρο 5 

Προκαταβολές και εξοφλήσεις μισθού 

1. Με την ναυτολόγησή τους οι ναυτικοί δικαιούνται 
προκαταβολής μέχρις ενός 15νθημέρου. 

2. Στους λιμένες της αλλοδαπής και εφόσον επιτρέπε¬ 
ται υπό των εκεί Τοπικών Αρχών η χορήγηση στον 
Πλοίαρχο (ή Κυβερνήτη) συναλλάγματος, δύναται να χο¬ 
ρηγηθεί στον ναυτικό προκαταβολή σε ξένο νόμισμα, ιση 
προςτοήμισυ(1/2)τωνημερομισθίωντηςπαραμονήςτου 
πλοίου στην αλλοδαπή, εφόσον μόνον υπάρχει δυνατό- 
της εξεύρεσης συναλλάγματος παρά του Πλοιοκτήτου. 

3. Η εξόφληση τωνπάσης φύσης αποδοχών του ναυτι¬ 
κού, δηλαδή του μισθού, υπερωριών, αποζημίωσης, ειδι¬ 
κής αμοιβής των Κυριακών κ.λπ., θα γίνεται στο τέλος κά¬ 
θε μήνα από τον Πλοίαρχο (ή Κυβερνήτη) με λογαριασμό 
μισθοδοσίας (\Λ/ΑΘΕ8 ΑΟΟΟυΝΤ) ή με απλή απόδειξη. 

4. Στηνπερίπτωσητηςπαραγράφου2,ταποσάτα οποία 
λαμβάνει ο ναυτικός σε ξένο συνάλλαγμα, θα εκφράζο¬ 
νται σε δραχμές βάσει της επίσημης τιμής αγοράς της 
Τράπεζας κατά την ημέρα καταβολής τους (εφόσον βε¬ 
βαίως υπάρχει η δυνατότητα εξεύρεσης συναλλάγμα¬ 
τος). 

5. Οι καταβολές στην Ελλάδα πραγματοποιούνται σε 
δραχμές με μόνη εξαίρεση τις καταβολές στο εξωτερικό, 
οι οποίες όμως είναι δυνητικές ή θα συμφωνούνται ειδι- 
κώτερα μεταξύ του Πλοιοκτήτου και του Ναυτικού. 

Άρθρο 6 
Άδειες 

1. Ο ναυτικός δικαιούται άδειας (96) ενενήντα έξι ημε¬ 
ρών το χρόνο, υπολογιζόμενης σε (8) οκτώ ημέρες ανά 
μήνα υπηρεσίας του, για δε τις τυχόν ολιγώτερες του μή¬ 
να ημέρες δικαιούται το αντίστοιχο κλάσμα (η άδεια αυτή 
λογίζεται ως συντάξιμος χρόνος, κατά τα ιαχύοντα περί 
ΝΑΤ). 

2. Κατά τις ημέρες της αδείας του ο ναυτικός δικαιούται 
του αναλογούντος σε αυτές μισθού ενέργειας βασικού μι¬ 
σθού και επιδομάτων ως και του εις το άρθρο 3 της πα¬ 
ρούσης οριζομένου αντιτίμου τροφής. Για τον υπολογι¬ 
σμό της άδειας το ημερομίσθιο καθορίζεται εις 1/22 του 
τρέχοντος μισθού. 

3. Η άδεια παρέχεται σε όλους από τον Πλοιοκτήτη ή 
κατ’ εξουσιοδότηση αυτού από τον Πλοίαρχο (ή Κυβερ¬ 
νήτη), εφόσον κατά την κρίση του το επιτρέπουν οι ανά¬ 
γκες του σκάφους, δύναται δε να χορηγείται και κατά την 
παραμονή του σκάφους σε λιμένα για επισκευές, ετήσια 
επιθεώρηση κ.λπ. του ναυτικού υποχρεωμένου να αποδε¬ 
χθεί την παρεχομένην άδεια. Σε περίπτωση, κατά την ο¬ 
ποία οι ανάγκες του πλοίου δεν επιτρέπουν την χορήγησιν 
άδειας, η χορήγηση κατ’ επιλογήν του ναυτικού είτε ανα¬ 
βάλλεται δια τον κατάλληλο χρόνο είτε θεωρείται ως πα- 
ρασχεθείσα, καταβαλλομένου σε τέτοια περίπτωση εις 
τον ναυτικόν του αναλογούντος μισθού μετά του αντιτί¬ 
μου τροφής, έστω και αν αυτός παραμένει και διατρέφε- 
ταιεπίτου πλοίου. 


4.0 ναυτικός απολυόμενος από το πλοίο, δικαιούται ο¬ 
πωσδήποτε της υπό των παραγράφων 1 και 2 του παρό¬ 
ντος άρθρου προβλεπομένης αδείας του και αν ακόμη 
δεν ζήτησε την παροχήν αυτή από τον Πλοίαρχο (ή Κυ¬ 
βερνήτη), διαρκούσης της υπηρεσίας του και ανεξαρτή¬ 
τως του λόγου για τον οποίο δεν παρεσχέθη εις τον ναυ- 
τικόνη άδειατου ή δεν κατεβλήθη εις τούτον ο αναλογούν 
εις ταύτην μισθός. Εφόσον όμως έχει συνομολογηθεί 
στην κατ’ ιδίαν σύμβαση εργασίας και η παροχή της ανα- 
λογούσης άδειας μετά της τροφοδοσίας, τότε ο ναυτικός 
δεν δύναται να την αναζητήσει, δις, αφού έχει ήδη κατα¬ 
βληθεί κατά την εξόφληση των μηνιαίων αποδοχών του. 

5. Τα δώρα εορτών Χριστουγέννων και Πάσχα, αντιπρο- 
σωπεύοντα αποδοχές, τεσσαράκοντα πέντε ημερών κα- 
τηργήθησαν από 1.1.83, ενσωματούμενα εις την κανονική 
άδεια, η οποία ούτως αυξήθηκε εις (96) ενενήκοντα έξι η¬ 
μέρες ετησίως και υπολογίζεται κατά τα ειδικώτερα κα¬ 
θοριζόμενα υπό του παρόντος άρθρου. 

Άρθρο 7 

Ημέρες αργίας εν πλω και εν λιμένι 

1. Ως ημέρες αργίας εν πλω και εν λιμένι ορίζονται: 
α) Η πρώτη του Έτους 

β) Η εορτή των Θεοφανείων 
γ) Η Καθαρά Δευτέρα 
δ) Η 25η Μαρτίου 
ε) Η Μεγάλη Παρασκευή 
στ) Η Δευτέρα του Πάσχα 
ζ) Η ημέρα του Αγίου Γεωργίου 
η) Η πρώτη Μαΐου 
θ) Η ημέρα της Αναλήψεως 
ι) Η 15η Αυγούστου 
ια) Η 14η Σεπτεμβρίου 
ιβ) Η 28η Οκτωβρίου 
ιγ) Η ημέρα του Αγίου Νικολάου 
ιδ) Η ημέρα των Χριστουγέννων 
ιε) Η δεύτερη ημέρα των Χριστουγέννων 
ιστ) Εις τους Ελληνικούς λιμένες αναγνωρισμένες ως 
ημέρες αργίας τοπικές γιορτές, εφόσον το πλοίο ναυ- 
λογεί εις λιμένα που έχει τοπική εορτή αργίας. 

2. Κατά τις άνω ημέρες οι ναυτικοί απαλλάσσονται 
πάσης εργασίας, πλην των εργασιών ασφάλειας του 
σκάφους. Τυχόν απασχόληση τούτων εν πλω και εν 
λιμένι λόγω αναγκών του πλοίου πλην των εργασιών 
ασφαλείας του σκάφους είναι υποχρεωτική και αμείβε¬ 
ται υπερωριακά (άρθρο 13ο Πρόσθετος εργασία και 
αμοιβή εργασίας). 

3. Η εν λιμένι εργασία κατά τις Κυριακές εις τους 
απασχολουμένους την ημέρα (ΟΑΥΜΕΝ) διέπεται από 
τα αναφερομένας διατάξεις ημερών αργίας και αμείβε¬ 
ται υπερωριακά (άρθρο 13). 

Άρθρο 8 

Ιματισμός 

Οι Αξιωματικοί και τα μέλη του κατωτέρου πληρώμα¬ 
τος υποχρεούνται να φέρουν κατά τις ώρες εκτελέσε- 
ως των καθηκόντων τους την καθιερωμένην στολή του 
Ε.Ν., μετά των διακριτικών για κάθε κλάδο προσωπικού 
κατά βαθμόν ή ειδικότητα. Οι στολές δίδονται από τους 
πλοιοκτήτες. 

Άρθρο 9 

Είδη ενδιαίτησης και τροφοδοσίας 

Σε κάθε αξιωματικό και μέλος του κατώτερου πληρώ¬ 
ματος παρέχονται από το πλοίο: 

α) Τα απαραίτητα είδη κλινοσκεπασμάτων, ήτοι στρώ¬ 
ματα, σεντόνια, κλινοσκεπάσματα και προσκέφαλα, 
β) Είδη καθαριότητας, ως προσόψια, σάπων κοινός ε¬ 
νός χιλιογράμμου ανά δεκαπενθήμερον, ως και η ανα¬ 
γκαία ποσότης σαπουνιού προσώπου. 

γ) Είδη εστιάσεως, ως πιάτα, πηρούνια, μαχαίρια, κύ¬ 
πελλα κ.λπ., κατάλληλα για τη λήψη γευμάτων. 

Εκ των ειδών της προηγουμένης παραγράφου τα σε¬ 
ντόνια, τα καλύμματα των προσκεφάλων και τα προσόψια 
θα εναλλάσσονται με καθαρά κάθε εβδομάδα. 

Πάντα τα ανωτέρω είδη ως και ο ιματισμός πρέπει να πα- 
ραδίδονται στους ναυτικούς καθαρά και σε κατάσταση ε- 
πιτρέπουσα την συνήθη χρήση τους. 

Οι ναυτικοί υποχρεούνται να επιστρέψουν τα κατά τις 
διατάξεις του παρόντος άρθρου παρεχόμενα μη αναλώ¬ 
σιμα είδη σε καλή κατάσταση στο τέλος κάθε εβδομάδας 
προς αντικατάσταση ως και κατά την απόλυσή τους, λογι- 
ζομένης ως φυσιολογικής της λόγω συνήθους χρήσεως 
φθοράς των. Επίσης οι ναυτικοί πρέπει να μεριμνούν για 
τον καθαρισμό των στολών τους εν γένει, ώστε να παρου¬ 
σιάζονται κόσμια ενδεδυμένοι. 

Άρθρο 10 

Ώρες εργασίες και ευθύνες 

1. Οι ώρες εργασίας για όλους εν γένει τους ναυτικούς 
παντός βαθμού και ειδικότητας, τους εργαζόμενους επί 
των Επαγγελματικών τουριστικών σκαφών, εν πλω και εν 
λιμένι καθορίζονται σε σαράντα (40) ώρες εβδομαδιαίως, 
ήτοι σε οκτώ (8) ώρες κάθε μέρα από Δευτέρα μέχρι 
Παρασκευή. Η πέραν των ωρών αυτών εργασία των με¬ 
λών του πληρώματος εν γένει ως και οποιαδήποτε πρό¬ 
σθετη πέραν των οριζομένων ως κατωτέρω εργασιών κα¬ 
τά το Σάββατο και την Κυριακή, πρόσθετη απασχόληση α¬ 
μείβονται υπερωριακά. Το επίδομα του Σάββατου για 
πλήρες οκτάωρο ορίζεται στο 1/22 του μηνιαίου μισθού. 
Για κανονική οκτάωρη απασχόληση της Κυριακής η αμοι¬ 
βή ορίζεται στο άρθρο 27. 

2. Η απασχόληση του πληρώματος κατά Σάββατο - Κυ¬ 
ριακή στο λιμάνι θα πραγματοποιείται μόνον όταν γίνεται 
επιβίβαση ή αποβίβαση επιβατών ή εφόσον απαιτούν τέ¬ 
τοια απασχόληση οι ανάγκες του πλοίου ή το αξιώσει ο 
Πλοιοκτήτης ή ο Πλοίαρχος. Όταν υπάρχουν επίτου πλοί¬ 
ου επιβάτες η παραμονή του πληρώματος είναι υποχρεω¬ 
τική εφόσον το ορίσει ο Πλοιοκτήτης ή ο Πλοίαρχος. 

3. Οι Κυβερνήτες και Πλοίαρχοι έχουν υποχρέωση να 
κινούν τα σκάφη αποκλειστικά και μόνον με εντολές του 
Πλοιοκτήτη. Η πρωτοβουλία τους θα περιορίζεται στην 
κατά το δυνατόν καλύτερη εκτέλεση της εργασίας, την ε¬ 
ξυπηρέτηση των επιβατών και την ευθύνη για την συντή¬ 
ρηση των σκαφών κατά τις ώρες απραξίας γενικώς α- 
σκούντες σοβαρή εποπτεία επίτου πληρώματος, 

4. Υπάρχει ευθύνη του Πλοίαρχου ή Κυβερνήτου, αλλά 
και του λοιπού πληρώματος αδιακρίτως, για την ασφά¬ 
λεια του σκάφους, τόσον από πλευράς αγκυροβολιάς, ό¬ 
σον και λοιπών μέτρων ασφάλειας και εξυπηρέτησης επι¬ 
βατών, επισκεπτών, ΒΒΟΚΕΡδ κ.λπ. 

5. Χωρίς να θίγονται τα κεκτημένα δικαιώματα του ναυ¬ 


τικού έκτου χρόνου διαδραμούσης υπηρεσίας τους, δύ- 
ναται ο Πλοιοκτήτης να μεταθέση το πλήρωμά του εν όλω 
ή εν μέρει, περιλαμβανομένου και του Πλοίαρχου ή Κυ¬ 
βερνήτη, εις άλλο σκάφος ιδιοκτησίας του ή των συμφε¬ 
ρόντων, ή διαχείρισής του, αδιακρίτως, ώστε σε κάθε πε¬ 
ρίπτωση να εξασφαλίζεται η καλύτερη δυνατή εξυπηρέ¬ 
τηση των σκαφών, των ναυτικών, μη δυνάμενων να 
αρνηθούν μια τέτοια μετάθεση. Οι σχετικές μεταβολές, 
πρέπει να νομιμοποιούνται το ταχύτερο. 

6. Οι Πλοίαρχοι ή Κυβερνήτες έχουν υποχρέωση σύ¬ 
νταξης μηνιαίας εγγράφου απόδοσης λογαριασμού 
Πλοίαρχου εις τον Πλοιοκτήτην, ευθυνόμενοιγιατην όλη 
διαχείρισή τους. Οι Πλοίαρχοι και Κυβερνήτες δεν μπο¬ 
ρούν να προβαίνουν σε αγορές, επισκευές, ή προμήθειες 
πέραν των συνήθων χωρίς ειδική άδεια του Πλοιοκτήτη. 

Άρθρο 11 

Ώρες εργασίας προσωπικού Γενικών Υπηρεσιών εν πλω 

και εν λιμένι 

1. Ειδικώς για το προσωπικό Γενικών Υπηρεσιών εν γέ- 
νει η οκτάωρη ημερήσια εργασία του κατανέμεται από τη 
6.00 ώρας μέχρι 22.00 ώρας με μια ή πλείονες διακοπές α- 
ναλόγως προς το πρόγραμμα εργασίας και τις ανάγκες 
του σκάφους, εφαρμοζομένων αναλόγως των διατάξεων 
του άρθρου 13, για την πέρα του 8ωρου απασχόλησή του. 

2. Οι ώρες νυκτοφυλάκων του προσωπικού των θαλα¬ 
μηπόλων πάσης διαβάθμισης ορίζονται εν πλω από τις 
21.00 μέχρι της 06.00 της επομένης και εν όρμω από της 
18.00 μέχρι της 06.00 της επομένης. 

Άρθρο 12 

Νυκτοφύλακες - Φύλακες 

Οι εργάσιμες ώρες των νυκτοφυλάκων ορίζονται σε δώ¬ 
δεκα (12) συνεχείς ώρες, περιλαμβανομένων μεταξύ της 
18.00 ώρας και της 06.00 της επομένης, των δε φυλάκων 
από 06.00 έως 18.00. Άπαντες οι ναυτολογημένοι έχουν 
την υποχρέωση φυλακής - νυκτοφυλακής, χωρίς δικαίω¬ 
μα υπερωριακής αμοιβής. Μετά την εκτέλεση καθηκό¬ 
ντων φύλακα - νυκτοφύλακα, ο ναυτικός δικαιούται ρεπό 
σε μια από τις επόμενες ημέρες της εβδομάδας, μετά α¬ 
πό συννενόηση με τον Πλοίαρχο. 

Άρθρο 13 

Πρόσθετος εργασία και πρόσθετος αμοιβή - Υπερωρίες 
1.0 ναυτικός εάν διαταχθεί να εκτελέσει πρόσθετη εργα¬ 
σία, πέρα των κεκανονισμένων ωρών είναι υποχρεωμένος 
να την εκτελέσει δεν δύναται όμως η πρόσθετη αυτή εργα¬ 
σία να υπερβαίνει τις τέσσερις ώρες εντός του 24ωρου. 

2. Για την πρόσθετη αυτή εργασία, ο εκτελέσας αυτή 
ναυτικός δικαιούται σε πρόσθετη αμοιβή (υπερωρία) η ο¬ 
ποία υπολογίζεται ως εξής: το ποσόντου μηνιαίου βασικού 
μισθού διαιρείται διάτων ωρών μηνιαίας υποχρεωτικής α¬ 
πασχόλησης τούτων εξευρισκομένων δια της διαίρεσης 
του εκταύτηςπροκύπτοντος πηλίκου 4,33 επί τις ώρες της 
εκάστοτε ισχυούσης εβδομαδιαίας υποχρεωτικής απα¬ 
σχόλησης, βάσει του ανωτέρω υπολογισμού οι ώρες μηνι¬ 
αίας υποχρεωτικής απασχόλησης ανέρχονται σε 172. 

Άρθρο 14 

Πρόσθετες εργασίες μη αμειβόμενες όταν εκτελούνται 

εντός εργασίμων ωρών. 

Δεν καταβάλλεται πρόσθετη αμοιβή (υπερωρία) για τις 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7925 


κατωτέρω μνημονευόμενες εργασίες, εφόσον αυτές ε- 
κτελούνται εντός των εργασίμων ωρών ή κατά τις ώρες 
φυλακής. 

I. Εργασίες καταστρώματος: 

α) Πα την αποσκωρίαση ελασμάτων, 
β) Για τη λίπανση των βαρούλκών, 
γ) Για την εξασφάλιση αντικειμένων καταστρώματος ε- 
πικειμένης θαλασσοταραχής. 

δ) Γιατον καθαρισμό υδροσυλλεκτών κύτους (κουτί σε- 
ντινών). 

ε) Γ ια τον χρωματισμό κλειστών χώρων εναλλασόμενοι 
ανά δίωρον και εφόσον υπάρχει τεχνικός ή φυσικός αερι¬ 
σμός των διαμερισμάτων και των εχόντων σχέση μετο κα¬ 
τάστρωμα. 

στ) Γ ια τον εξωτερικό χρωματισμό του πλοίου κατά την 
διάρκεια της ημέρας εν όρμω. 
ζ) Γ ια πάσα άλλη εργασία συντήρησης του πλοίου. 

II. Εργασίες Μηχανοστασίου. 

α) Για τον καθαρισμό δαπέδου του μηχανοστασίου, 
β) Πατην πλύση και το χρωματισμό του μηχανοστασίου 
εν όρμω της εργασίας αυτής μη δυναμένης να ανατεθεί 
στον βοηθό μηχανής απαγορευομένωντων ικριωμάτων. 

γ) Για την εκκένωση των βαρελιών μηχανέλαιου στις δε¬ 
ξαμενές του πλοίου, εκτελουμένην εν όρμω μεν, εφόσον 
δεν διατηρούνται οι φύλακες του μηχανοστασίου, εν πλω 
δε μόνον υπό των βοηθών. 

δ) Για την παραλαβή καυσίμων υπό των Μηχανικών 
(Μηχανοδηγών). 

ε) Για την εν γένει συντήρηση του μηχανοστασίου και 
την εκτέλεση εν γένει εργασιών. 

III. Εργασίες Γενικές: 

α) Γ ια την παράδοση κατά τον ως άνω τρόπο, των ακα¬ 
θάρτων ειδών ρουχισμού προς πλύση και παραλαβή αυ¬ 
τών. 

β) Για την πλύση και τον καθαρισμό των διαμερισμάτων 
του πληρώματος. 

γ) Γιατην παραλαβή τροφοεφοδίων, εξαρτημάτων κ.λπ. 

IV. Γενική παρατήρηση: 

Ασχέτως των εργασιών του παρόντος άρθρου οι οποίες 
μνημονεύονται ενδεικτικώς, όλοι οι ναυτικοί υποχρεού- 
νται στην εντός των εργασίμων ωρών εκτέλεση όλων των 
εργασιών των καθοριζομένων υπό του Κανονισμού Εσω¬ 
τερικής Υπηρεσίας επί των Επιβατηγών Τουριστικών 
Πλοίων άνω των 500 κοχ., των αναγόμενων στην ειδικότη¬ 
τα εκάστου ναυτικού, ή Ειδικού Κανονισμού για τα σκάφη 
της ΕΠΕΣΤ, που τυχόν ήθελε συνταχθεί. Λαμβανομένης υ¬ 
πόψη της ιδιαιτερότητας των συνθηκών εκμετάλλευσης 
των Επιβατηγών Επαγγελματικών Τουριστικών Σκαφών, ο 
ναυτικός οφείλει να εκτελεί χωρίς ιδιαίτερη αμοιβή και άλ¬ 
λα εκτός της ειδικότητάς του καθήκοντα, εφόσον ταύτα 
εκτελούνται εντός του νομίμου ωραρίου εργασίας του. 

Άρθρο 15 

Πρόσθετες εργασίες μη αμοιβόμενες 

Δεν καταβάλλεται πρόσθετη υπερωρία στους Αξιωματι¬ 
κούς και Κατώτερο Προσωπικό, για τις κατωτέρω μνημο¬ 
νευόμενες εργασίες τις οποίες υποχρεούνται αυτοί να ε- 
κτελούν οποιαδήποτε ημέρα της εβδομάδας και οποιαδή¬ 
ποτε ώρα έστω και εκτός των εργασίμων ωρών, 
α) Εργασίες σε περίπτωση ανωτέρας βίας που αφορούν 


την ασφάλεια του πλοίου, των επιβαινόντων αυτού ή την 
ασφάλεια του πλοίου ως και εργασίες οπτήρος. 

β) Εργασίες για την εκτέλεση γυμνασίων καθαίρεσης 
λεμβώντου πλοίου στη θάλασσα, πυρκαϊάς και εγκατά- 
λειψηςτου πλοίου, εκμάθησης χειρισμού ταχύπλοου λέμ¬ 
βου, εκτέλεση ναυταθλημάτων δυνάμενων να εκτελε- 
σθούν δια των εξαρτημάτων του πλοίου. 

Άρθρο 16 

Έκτακτες εργασίες παραλαβής βαρέων αντικειμένων 
του πλοίου και μεταφορά αυτών, αμείβονται ιδιαιτέρως, 
εφόσον εκτελούνται εκτός του πλοίου, κατόπιν συμφω¬ 
νίας. 

Άρθρο 17 

Βιβλίο πρόσθετων και ιδιαίτερων αμοιβών 

1. Οι υπερωρίες καταβάλλονται επί τη βάσει βιβλίου υ¬ 
περωριών τηρούμενου υπό του Πλοίαρχου ή Κυβερνή¬ 
του. Οι εγγραφές στο βιβλίο αυτό, αφού επικυρωθούν α¬ 
πό τον Πλοίαρχο ή Κυβερνήτη θεωρούνται δεσμευτικές 
για αμφότερα τα μέλη και δεν δύνανται να ασφισβητη- 
θούν εφόσον καθημερινά προσυπογράφονται παρά των 
υπερωριακώς εργασθέντων ναυτικών. Ανά διήμερον θα 
γίνεται θεώρηση του βιβλίου από την πλησιέστερη 
Λιμενική Αρχή και από τον Πλοιοκτήτη εντός 24ωρου, από 
την άφιξη του Πλοίου στο λιμάνι πέρατος του ταξειδίου, 
άλλως δεν θα λαμβάνεται υπόψη οποιαδήποτε εγγραφή. 

2. Υπόλογοι προς τον Πλοίαρχο ή Κυβερνήτη Αξιωματι¬ 
κοί για την κανονική τήρηση του βιβλίου Πρόσθετων και 
Ιδιαίτερων Αμοιβών είναι ο Υποπλοίαρχος για το προσω¬ 
πικό καταστρώματος, ο Α’ Μηχανικός για το προσωπικό 
του Μηχανοστασίου και ο Αρχιθαλαμηπόλος και Αρχιμά¬ 
γειρας οι οποίοι τηρούν τα βιβλία υπερωριών των τμημά¬ 
των των, υπό τον έλεγχο του Πλοίαρχου ή Κυβερνήτου ή 
του οριζόμενου από αυτόν Αξιωματικού. 

Πριν από την εκτέλεση κάθε πρόσθετης ή έκτακτης ερ¬ 
γασίας υποχρεούνται να αναφέρουν τούτο στον 
Πλοίαρχο ή Κυβερνήτη για να λάβουν την έγκρισή του. Σε 
περίπτωση όμως απουσίας του Πλοιάρχου ή Κυβερνήτη 
οι ανωτέρω υπόλογοι δύνανται, υπαρχούσης επειγούοης 
ανάγκης, να διατάξουν την εκτέλεση της εργασίας υπο- 
χρεούμενοι να αναφέρουν εν συνεχεία σχετικά στον 
Πλοίαρχο ή Κυβερνήτη. 

Οι κατά τ’ ανωτέρω υπόλογοι Πλοίαρχοι ή Κυβερνήτες 
υποχρεούνται να καταγράφουν καθ’ εκάστην στο βιβλίο 
πρόσθετων και έκτακτων αμοιβών τις οφειλόμενες στα 
μέλη του πληρώματος αμοιβές και να καλούν τους δικαι¬ 
ούχους να προσυπογράφουν για το σύμφωνο των σχετι¬ 
κών εγγραφών και να ακολουθούν την πιο πάνω διαδικα¬ 
σία θεώρησης. 

Άρθρο 18 
Απαγορεύσεις 

Απαγορεύεται ο χρωματισμός και η αποσκωρίαση του 
πλοίου εν πλω και με την χρησιμοποίηση ικριωμάτων 
(σκαλωσιών), ως και ο χρωματισμός των ιστών και της κα¬ 
πνοδόχου και επικινδύνων σημείων (εξωτερική πλευρά 
λεμβών, καπονιώνκ.λπ.). 

Άρθρο 19 
Ναυτολόγηση 

Τα πληρώματα των πλοίων που αφορά η παρούσα 

Συλλογική Σύμβαση καταρτίζονται υπό τα τακτικά μέλη 
της ΠΕΑΚΠΕΙΘΣ, (κατ’ απόλυτον εκλογή υπό του 
Πλοιοκτήτου). 

Άρθρο 20 

Διαιτητική Επιτροπή 

Για την επίλυση κάθε αμφισβήτησης ή διαφοράς που 
μπορεί να προκύπτει, ως προς την ερμηνεία ή την εφαρ¬ 
μογή των όρων της παρούσης, ορίζεται τριμελής 
Διαιτητική Επιτροπή αποτελούμενη: 

1) Από τον Πρόεδρο του Πρωτοδικείου Πειραιώς ή τον 
παρ’ αυτού οριζόμενο Δικαστικό. 

2) Από ένα Πλοιοκτήτη διοριζόμενο από την ΕΠΕΣΤ και 

3) Από ένα Ναυτικό διοριζόμενο από το Διοικητικό 
Συμβούλιο της ΠΕΑΚΠΕΙΘΣ. 

Αρθρο 21 

Ειδικό επίδομα οικογενειακής αγωγής 

Οι Πλοιοκτήτες των σκαφών της παρούσης σύμβασης 
καταβάλλουν ποσοστό 2%, μη δυνάμενον να αυξηθεί πε¬ 
ραιτέρω, συμφώνως προς το άρθρο 25 του Νόμου 
1085/1980 εισπραττόμενο υπό του ΝΑΤ με σκοπό την χο¬ 
ρήγηση οικογενειακών επιδομάτων στους έλληνες ναυτι¬ 
κούς. 

Το ανωτέρω ποσοστό, μαζί με (1%) συμμετοχής του 
ναυτικού, υπολογίζεται επί των υποκειμένων σε εισφορές 
υπέρ ΝΑΤ αποδοχών των ναυτικών. 

Άρθρο 22 

Εισφορές - Κρατήσεις 

Οι νόμιμες εισφορές και κρατήσεις υπέρ των Ταμείων 
Ασφάλισης και Πρόνοιας Ε.Ν. (ΝΑΤ, ΤΠΑΕΝ, ΤΠΚΠΕΝ) ως 
και του Δημοσίου που βαρύνουν τους ναυτικούς εκπίπτο- 
νται από της φύσεως αποδοχές που αναφέρονται στα 
προηγούμενα άρθρα της παρούσης. 

Άρθρο 23 

Επικουρική Ασφάλιση 

Οι Πλοιοκτήτες καταβάλλουν ποσοστόν εκ δύο (2%) επί 
τοις εκατό μη δυνάμενον να αυξηθεί περαιτέρω, συμφώ¬ 
νως προς το άρθρο 28 του Νόμου 1220/81, εισπραττόμε- 
νον υπό του ΝΑΤ, με σκοπό την παροχή εις τους Έλληνες 
ναυτικούς επικουρικής ασφάλισης. Το ανωτέρω ποσο¬ 
στόν μαζί με το εκ δύο επί τοις εκατό (2%) ποσοστό συμ¬ 
μετοχής του ναυτικού υπολογίζεται επί των υποκειμένων 
σε εισφορά υπέρτου ΝΑΤ, αποδοχών των ναυτικών. Όλες 
γενικά οι εισφορές (ΝΑΤ, ΤΠΑΕΝ, ΤΠΚΠΕΝ, ΕΝ, ΕΑ, 
κ,λπ.), που βαρύνουν τους Πλοιοκτήτες και τους ναυτι¬ 
κούς θα υπολογίζονται “επί των αποδοχών που καθορίζο¬ 
νται στην παρούσα Σύμβαση". 

Άρθρο 24 

Διάρκεια ναυτολόγησης 

Η διάρκεια ναυτολόγησης για την θεμελίωση του δικαι¬ 
ώματος του ναυτικού προς παλινόστηση συμφωνείται ε- 
πτάμηνη για την Μεσόγειο, εφόσον ορίζουν οι σχετικές α¬ 
ποφάσεις του ΥΕΝ, ά?^ως ισχύει ότι ορίζει εκάστοτε το 
ΥΕΝ. 

Άρθρο 25 

Περιπτώσεις κατά τις οποίες δικαιούται αποζημίωση ο 

ναυτικός 

Οι περιπτώσεις κατά τις οποίες δικαιούνται αποζημιώ¬ 


σεις οι ναυτικοί περιλαμβανομένου και του Πλοιάρχου ή 
Κυβερνήτη είναι: 

α) Η καταγγελία της σύμβασης υπό του Πλοιάρχου - 
Πλοιοκτήτου. 

β) Η αποβολή της Ελληνικής Σημαίας. 

γ) Πώληση του πλοίου ή αναγκαστική εκποίηση. 

δ) Λόγω παροπλισμού. 

Η αποζημίωση ορίζεται 15 ημέρες σε ελληνικό λιμάνι και 
σε 30 ημέρες σε λιμάνι αλλοδαπής. Εάν η σύμβαση ναυ¬ 
τολόγησης καταγγέλλεται από τον Πλοίαρχο - 
Πλοιοκτήτη, για υπαιτιότητα του ναυτικού τότε ο ναυτικός 
δεν δικαιούται αποζημίωση. 

Άρθρο 26 

Επίδομα Σαββάτου Πλοιάρχου ή Κυβερνήτη Α’ Μηχα¬ 
νικού ή Μηχανοδηγού και πληρώματος 

1) Στον Πλοίαρχο ή Κυβερνήτη και τον Α’ Μηχανικό ή 
Μηχανοδηγό καταβάλλεται για κάθε Σάββατο 1/22 του 
μηνιαίου βασικού μισθού. 

Το ίδιο ποσό καταβάλλεται και για τις ημέρες αργίας 
που προβλέπονται από το άρθρο 7 της παρούσης. Σε ό¬ 
λους τους ναυτολογημένους πάσης ειδικότητας Αξιωμα¬ 
τικούς και Κατώτερα πληρώματα καταβάλλεται για κάθε 
Σάββατο το 1/22, του μηνιαίου βασικού μισθού. 

2) Στον Πλοίαρχο ή Κυβερνήτη και στον Α’ Μηχανικό ή 
Μηχανοδηγό χορηγείται μηνιαίο επίδομα δεκατριών χιλ. 
δραχμών (13.000). 

Άρθρο 27 
Επίδομα Κυριακών 

Σε όλους τους ναυτολογημένους ναυτικούς για τις δια- 
νυόμενες μηνιαίως Κυριακές εν πλω και εν λιμένι κατα¬ 
βάλλεται ιδιαίτερη αμοιβή υπό τύπον επιδόματος διατας 
μέχρι οκταώρου εργασίας κατά Κυριακήν ανερχόμενην 
μηνιαίως σε ποσοστό (14) δεκατέσσερα τοις εκατό επί 
του βασικού μισθού που προβλέπεται από το άρθρο 2 της 
παρούσης Σύμβασης. Διευκρινίζεται ότι το επίδομα αυτό 
θα καταβάλλεται σε όλο το πλήρωμα κάθε βαθμού και ει¬ 
δικότητας, και για όλες τις Κυριακές ανεξαρτήτως παρο¬ 
χής εκ μέρους αυτού ή μη υπηρεσίας. 

Άρθρο 28 

Προσαύξηση μισθού λόγω προσέγγισης σε λιμάνι εξω¬ 
τερικού 

1) Ο μισθός που ορίζεται από το άρθρο 2 προσαυξάνε¬ 
ται υπό μορφή επιδόματος κατά ποσοστό 15% όταν τα 
πλοία που αφορά η παρούσα σύμβαση επεκτείνουν τους 
πλόες τους σε λιμένας εξωτερικού, εξαιρουμένων των 
Δυτικών Τουρκικών Ακτών. 

2) Η ανωτέρω προσαύξηση καταβάλλεται μόνο για τις η¬ 
μέρες που το πλοίο εκτελεί πλόας εξωτερικού και μόνον 
για τις ημέρες που θα βρίσκεται εκεί. 

Άρθρο 29 

Ισχύς - Τροποποίηση - Καταγγελία 

1) Η παρούσα Συλλογική Σύμβαση ισχύει από 1.1.1996 
και λήγει την 31.12.1996. 

2) Κατά την διάρκεια ισχύος της παρούσης Συλλογικής 
Σύμβασης αι δι’ αυτής καθοριζόμενες εκατέρωθεν υπο¬ 
χρεώσεις και δικαιώματα πάσης φύσης κατισχύουν των 
διατάξεων πάσης άλλης υπαρχούσης τυχόν κλαδικής 
Συλλογικής Σύμβασης Εργασίας. 

3) Η παρούσα δύναται να καταγγελθεί εγγράφως παρ’ 
εκατέρου των συμβαλλόμενων τέσσερις μήνες προ της 
λήξης, δια καταγγελίας προς το έτερον μέρος. 

Σε περίπτωση μη εμπροθέσμου καταγγελίας σύμφωνα 
με το ανωτέρω η ισχύς παρατείνεται επί ένα τρίμηνο από 
την ημερομηνία λήξης της, οπότε μετά την παρέλευση και 
του τριμήνου τούτου παύει οριστικώς ισχύουσα. 

Άρθρο 30 

Ελευθερία συμβάσεων Πλοιοκτητών - Ναυτικών 

1) Χωρίς να θεωρείται ότι παραβιάζεται η παρούσα σύμ¬ 
βαση δύνανται οι Πλοιοκτήτες και οι ναυτικοί να συμφω¬ 
νούν και οποιουσδήποτε άλλους όρους επιθυμούν στις 
κατ’ ιδίαν συμβάσεις εργασίας, αναλόγως προς την φύση 
της εργασίας και τις ανάγκες των σκαφών και όχι κάτω της 
Συλλογικής Σύμβασης Εργασίας. 

Άρθρο 31 

Εισφορές ΝΑΤ και άλλων ασφαλιστικών ταμείων 

Οι προς το ΝΑΤ και άλλα ασφαλιστικά ταμεία εισφορές 
των Πλοιοκτητών και ναυτικών, υπολογίζονται με βάση 
τους μισθούς της σύμβασης αυτών και καταβάλλονται σε 
δραχμές. 

Άρθρο 32 

Εκπαίδευση ναυτικών - Σχολές - Διάφορα 

1) Ειδικώς συμφωνείται ότι το ΠΕΑΚΠΕ1ΘΣ καιη ΕΠΕΣΤ 
θα μεριμνήσουν ώστε να οργανωθούν και λειτουργήσουν 
τμήματα σερβιτόρων - στιούαρτς για εκπαίδευση, πρώ¬ 
των βοηθειών για όλους τους Αξιωματικούς εν γένει κα¬ 
θώς και Αγγλικής γλώσσας ώστε όλοι οι ναυτικοί προ της 
ναυτολόγησής τους, να προσκομίζουν και τα ανάλογα πι¬ 
στοποιητικά. 

Η κατά τα ανωτέρω εκπαίδευση και το πρόγραμμά της 
θα παρέχεται σε βαθμό που να ικανοποιεί τις ΕΠΕΣΤ- 
ΠΕΑΚΠΕΙΘΣ. 

2) Προϋποτιθεμένης της έγκρισης του ΥΕΝ, αμφότεροι 
οι συμβαλλόμενοι θα μεριμνήσουν για την σχεδίαση στο¬ 
λών των πληρωμάτων και των διακριτικών τους, χρησιμο- 
ποιουμένων μόνο από τα πληρώματα των σκαφών που α¬ 
ναφέρει η Σύμβαση. 

3) Τα συμβαλλόμενα μέρη, σε συνεργασία με το ΥΕΝ, 
καιτον ΕΟΤ θα μεριμνήσουν επίσης γιατην οργάνωση σε¬ 
μιναρίων γενικής ενημέρωσης των πληρωμάτων σε ευθε- 
τότερο χρόνο. 

4} Τα συμβαλλόμενα μέρη, σε συνεργασία με το ΥΕΝ θα 
μεριμνήσουν ια την οργάνωση και φύλαξη των μαρινών 
από φύλακες ναυτικούς μέλη της ΠΕΑΚΠΕΙΘΣ. 

Άρθρο 33 

Για κάθε ναυτολογούμενο ναυτικό όλωντιαν βαθμών και 
ειδικοτήτων ο πλοιοκτήτης καταβάλλει για εισφορά στο 
ΠΕΑΚΠΕΙΘΣ το ποσό των τριακοσίων δραχμών (300) το 
μήνα για όλους τους μήνες που διαρκεί η ναυτολόγηση, 
σύμφωνα με το ειδικό μεταξύ ΕΠΕΣΤ και ΠΕΑΚΠΕΙΘΣ 
συμφωνητικό. 

Άρθρο 34 

Εις άπαντες τους ναυτικούς παντός βαθμού και ειδικό¬ 
τητας χορηγείται μηνιαίο επίδομα για βαρύ και ανθυγιει¬ 
νό δύο χιλιάδων δραχμών (2.000). 

Τα συμβαλλόμενα μέρη συμφώνησαν και συναποδέ- 
χθησαντα πιο πάνω σε πίστωση δε συνετάγη το παρόν και 


υπογράφεται νομίμως και ως έπεται εις τρία αντίτυπα από 
τα οποία έλαβαν τα συμβαλλόμενα μέρη από ένα, το δε 
τρίτον υποβάλλεται στο ΥΕΝ, για επικύρωση σύμφωνα με 
το νόμο. 

Οι Συμβαλλόμενοι 

Για την ΕΠΕΣΤ Για την ΠΕΑΚΠΕΙΘΣ 
Ο Α’ Αντιπρόεδρος Ο Πρόεδρος 

ΤΡΙΑΝΤ. ΒΕΝΕΤΟΠΟΥΛΟΣ ΔΗΜ. ΖΕΡΒΑΚΗΣ 
Ο Γεν. Γραμματέας Ο Ταμίας 

ΔΙΟΝ. ΜΙΧΟΠΟΥΛΟΣ ΙΩΑΝΝΗΣ ΣΤΟΥΠΑΚΗΣ 
♦- 

Αριθ. 3422.9.7.96 (3) 

Έγκριση της 198/24.6.96 Πράξης ΔΣ/ΟΛΠ με την οποία 
παραχωρείταιτο δικαίωμα χρήσης με απευθείας συμ¬ 
φωνία δέκα πέντε 15 σιδηροϊστών στο Δήμο Σούδας 
Νομού Χανίων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη; 

Ι.Τις διατάξεις: 

α. Του Α.Ν. 1559/1950 (ΦΕΚ 252Α/29.10.1950) που κυ¬ 
ρώθηκε με τον Ν. 1630/1951 (ΦΕΚ8Α/8.1.1951) όπως αυ¬ 
τές ισχύουν σήμερα. 

β. Του άρθρου 6 του Ν. 1220/1981 (ΦΕΚ 296α/ 
7.10.1981). 

Γ. Των άρθρων 38 και 39 του Π.Δ. 715/1979 (ΦΕΚ 
212Α/10.9.79). 

2. Τηνα. 198/24.6.96 Πράξη του ΔΣ/ΟΛΠ. 

3. Το αρ. 17309/1120/27.6.96 έγγραφο του ΟΛΠ. 

4. Ότι από τις διατάξεις αυτής της απόφασης δεν προ- 
καλείται δαπάνη σε βάρος του Προϋπολογισμού του 
ΝΠΔΔ ΟΛΠ., αποφασίζουμε: 

Εγκρίνουμε την αρ. 198/24.6.96 πράξη του ΔΣ/ΟΛΠ με 
την οποία παραχωρείταιτο δικαίωμα χρήσης με απευθεί¬ 
ας συμφωνία δέκα πέντε (15) σιδηροϊστών μήκους περί¬ 
που 11 μέτρων με τους αντίστοιχους βραχίονες, (8 σιδη- 
ροϊστοί με μόνο βραχίονα και 7 σιδηροϊστοί με διπλό βρα¬ 
χίονα), στο Δήμο Σούδας Νομού Χανίων. Η παραχώρηση 
γίνεται σύμφωνα με τις διατάξεις του Π.δ. 715/79 και με 
τους εξής όρους: 

1. Η διάρκεια παραχώρησης ορίζεται σε πέντε (5) χρό¬ 
νια και θα ανανεώνεται εκάστοτε με νέα σύμβαση που θα 
καταρτίζεται από το Γ ραφείο Νομικών Υποθέσεων ΟΛΠ. 

2. Το μίσθωμα, που θα προκαταβληθεί εφάπαξ για όλη 
τη διάρκεια της μίσθωσης, ορίζεται συμβολικά στο ποσό 
των 1000 δρχ. το χρόνο, λόγω της χαμηλής αξίας τους, 
της μη χρησιμοποίησής τους από τον ΟΛΠ και του κοινω¬ 
νικού σκοπού της ενέργειας. 

3. Η ευθύνη και τα έξοδα για τη μεταφορά των σιδηροϊ- 
στών θα αναληφθούν από το Δήμο Σούδας. 

4. Να συνταχθεί σχετικό πρωτόκολλο παραλαβής - πα¬ 
ράδοσης των υπόψη σιδηροϊστών από εξουσιοδοτημένο 
εκπρόσωπο του Δήμου Σούδας και από επιτροπή, που θα 
ορίσει ο Προϊστάμενος Υπηρεσιών από υπαλλήλους του 
ΟΛΠ. 

5. Η Δ/νση Προμηθειών λόγω αρμοδιότητας να προω¬ 
θήσει την περαιτέρω διαδικασία για την υλοποίηση της 
παραχώρησης. 

6. Εξουσιοδοτείται ο Προϊστάμενος Υπηρεσιών ΟΛΠ να 
υπογράψει τη σχετική σύμβαση παραχώρησης, που θα 
καταρτισθεί από το Γ ραφείο Νομικών Υποθέσεων ΟΛΠ. 

Η απόφαοη αυτή να δημοσιευθεί στην Εφημερίδα της 
Κυβερνήσεως. 

Πειραιάς, 30 Ιουλίου 1996 

ο ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 
-Φ- 

Αοιθ. Μ 2311.4/221/96 (4) 

Συμπλήρωση της 70004/7043/5.11.80 απόφασης “περί 
καθορισμού συνθέσεως πληρωμάτων επιβατηγών - ο¬ 
χηματαγωγών (Ε/Γ-Ο/Γ) δρομολογημένων μεταξύ λι¬ 
μένων κειμένων εντός του αυτού ή δύο συνεχομένων 
κόλπων ή σε παρακείμενες σ’ αυτούς ακτές". 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου87παρ. 2του Ν.δ. 187/1973 
“περί Κώδικος Δημοσίου Ναυτικού Δικαίου" (ΦΕΚ 
261Α/73). 

2. Τις ειδικές συνθήκες εργασίας των επιβατηγών - οχη¬ 
ματαγωγών (Ε/Γ - Ο/Γ πλοίων. 

3. Την αριθ. 70004/7043/5.11.80 απόφαση ΥΕΝ/ΔΝΕΡ 1. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάροςτου ΚρατικούΤΤρο- 
ϋπολογισμού, αποφασίζουμε: 

Τη συμπλήρωση της αριθμ. 70004/7043/5.11.1980 από¬ 
φασης ως ακολούθως: 


Α’ ΠΡΟΣΩΠΙΚΟ ΚΑΤΑΣΤΡΩΜΑΤΟΣ 
1000,01 κόροι ολικής χωρητικότητας και άνω: 
Πλοίαρχος Α’, ένας (1). Ναύκληρος ένας (1), Ναύτεςτρεις 
(3), Ναυτόπαιδας ένας (1). Σύνολο έξι (6). 

Β’ ΠΡΟΣΩΠΙΚΟ ΜΗΧΑΝΗΣ 

Συνολική ιπποδύναμη μηχανής 2000,01 ΒΗΡ και άνω: 
Μηχανικός Α’ ένας (1), Μηχανοδηγός Α’ ένας (1), 
Χειριστής Μηχανής ένας (1). Σύνολο τρεις (3). 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί για εκτέλεση. 

Πειραιάς, 30 Ιουλίου 1996 

ο ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 
-Φ- 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

(5) 

Στο ΦΕΚ 623/Β’/25.7.96 όπου δημοσιεύθηκε η 342227/ 
43/96/17.7.96 απόφαση του Υπουργού Εμπορικής Ναυτι¬ 
λίας με θέμα "Διαδικασίες είσπραξης και απόδοσης του 
ειδικού λιμενικού τέλους επιβατών του άρ. 6 του Ν. 
2399/96 γίνεται η εξής διόρθωση σφάλματος : 

Στην τέταρτη σειρά της παρ. 1 της απόφασης από το ε¬ 
σφαλμένο “έτουςτων..."να τεθεί το ορθό “τέλουςτων....". 

(Από το ΥΕΝ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



